R O M Â N I A

CONSILIUL LOCAL AL ORAŞULUI TÂRGU  FRUMOS

JUDEŢUL IAŞI

[image: image1.jpg] JI
el i)
(N LTS
v





H O T Ă R Â R E A nr. 165
privind participarea la Programul privind creșterea eficienței energetice a infrastructurii de iluminat public si acordul privind aprobarea documentației tehnico-economice și a indicatorilor tehnico-economici pentru investitia ”MODERNIZARE SISTEM DE ILUMINAT PUBLIC ÎN ORAȘ TÂRGU FRUMOS, JUDEȚUL IAȘI”

Având în vedere prevederile:
· Ordinului nr. 1.947 din 13 iulie 2022 pentru modificarea anexei la Ordinul ministrului mediului, apelor şi pădurilor nr. 1.866/2021  pentru aprobarea Ghidului de finanţare a Programului privind creşterea eficienţei energetice a infrastructurii de iluminat public; 

· art. 120 și art. 121 alin. (1) și (2) din Constituția României, republicată;

· art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

· art. 7 alin. (2) din Legea nr. 287/2009 privind Codul civil, republicată, cu modificările ulterioare, referitoare la contracte sau convenţii;  

· H.G. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

·  art. 108, lit. ”a”, art. 298 și urm., art. 362, alin. 1 și 2 și art. 139 alin. 3 lit. ”g” ale O.U.G. nr. 57/2019, privind Codul Administrativ;
Ținând seama de:

· Hotărârea nr. 162 din data de 21.12.2022, pentru aprobarea necesității și oportunității proiectului ”MODERNIZARE SISTEM DE ILUMINAT PUBLIC ÎN ORAȘUL TÂRGU FRUMOS, JUDEȚUL IAȘI” precum și aprobarea contractării serviciilor de întocmire a studiului de fezabilitate, a proiectului tehnic,  a detaliilor de execuție precum și a serviciilor de asistență tehnică și de consultanță în vederea depunerii proiectului; 
· Hotărârea nr. 164 din data de 21.12.2022 privind aprobarea Raportului de audit energetic “Modernizare sistem de iluminat public în Oraș Târgu Frumos, județul Iași”;
Luând în considerare:

· referatul de aprobare a inițiatorului înregistrat cu nr. 49296/27.12.2022 prin care se justifică necesitatea modernizării sistemului de iluminat public în Orașul Târgu Frumos, județul Iași;

· rapoartele compartimentelor economic și tehnic din cadrul aparatului de specialitate al primarului, înregistrate cu nr. 49298/27.12.2022 respectiv cu nr. 49304/27.12.2022;
· Avizul emis de Comisia juridică, de învățământ, sănătate, familie, muncă și protecție socială, culturală, culte, tineret și sport din cadrul Consiliului Local al Orașului Târgu Frumos înregistrat sub nr. 49334/27.12.2022;
· Avizul comisiei economice, financiare și de disciplină din cadrul Consiliului local al orașului           Târgu Frumos înregistrat sub nr. 49337/27.12.2022;

· Avizul Comisiei De Amenajare a Teritoriului, Urbanism, Protecție Mediu, Turism și Agricultură din cadrul Consiliului Local al orașului Târgu Frumos înregistrat sub nr.49338/27.12.2022;

În temeiul art. 129, alin. (2), lit. ”c”, alin. (6), lit. ”b”, precum şi ale art. 196, alin. (1), lit. ”a”, din O.U.G. nr. 57/2019, privind Codul Administrativ;

Consiliul local al orașului Târgu Frumos, județul Iași,

H O T Ă R Ă Ş T E :

Art.1. Se aprobă participarea U.A.T. ORAȘUL TÂRGU FRUMOS în cadrul Programului privind creșterea eficienței energetice a infrastructurii de iluminat public finanțat de Ministerul Mediului, Apelor și Pădurilor –  denumit in continuare PROGRAM.

Art. 2. U.A.T. ORAȘUL TÂRGU FRUMOS va respecta toate cerințele PROGRAMULUI și a contractului de finanțare ce ar urma sa fie semnat în cazul aprobării proiectului de investiții. În acest sens, în conformitate cu Art. 13, lit. i) din Ghidul de finanțare al Programului privind cresterea eficienței energetice a infrastructurii de iluminat public, se aprobă participarea la Program, respectiv Consiliul local al orașului Târgu Frumos, județul Iași, își exprimă acordul expres pentru:

-         participarea la Program; 

-
aprobarea documentației tehnico-economice și a indicatorilor tehnico-economici;

-
contractarea finanţării;

-
asigurarea și susţinerea contribuției financiare aferente cheltuielilor implementării proiectului și care nu sunt finanțate de AFM.
Art. 3. Se aproba  indicatorii tehnico-economici si DOCUMENTAŢIA DE AVIZARE A LUCRĂRILOR DE INTERVENŢII – proiect nr. 385P/2022 elaborator S.C. CRISBO COMPANY S.R.L. ce va fi depus in cadrul Programului privind cresterea eficientei energetice a infrastructurii de iluminat public finantat de Ministerul Mediului, Apelor și Pădurilor – denumit in continuare PROGRAM. Indicatorii tehnico economici sunt cei detaliati in cadrul Anexei 1 (indicatori tehnici) si Anexei 2 (indicatori economici-Deviz general, Deviz general Cheltuieli eligibile, Deviz general Cheltuieli neeligibile, Deviz care conține defalcat categoriile de cheltuieli eligibile menționate la art. 12 din ghid), care fac parte integrantă din prezenta hotărâ  re.
Art.4. Până la finalizarea contractului de finanțare, U.A.T. ORAȘUL TÂRGU FRUMOS va respecta cerința PROGRAMULUI cu privire la delegarea gestiunii sistemului de iluminat. În acest sens, furnizarea/prestarea serviciului de iluminat public se va realiza prin intermediul unui operator în conformitate cu prevederile art. 3 alin. (4 ) din Legea nr. 51/2006 a serviciilor comunitare de utilități publice,*republicată, cu modificările și completările ulterioare, care prevede că serviciile de utilităţi publice sunt furnizate/prestate prin intermediul unor operatori sau al unor operatori regionali definiţi. În acest sens, se aprobă elaborarea documentațiilor tehnice necesare începerii procedurilor de delegare a gestiunii privind serviciul de iluminat public.

Art.5. Persoana desemnată să reprezinte U.A.T. ORAȘUL TÂRGU FRUMOS în relația cu Administrația Fondului de Mediu este Primarul orașului, domnul Ionel Vatamanu.
Art.6. Aducerea la îndeplinire a prezentei hotărâri se asigură de către Primarul orașului           Târgu Frumos, domnul Ionel Vatamanu.
Art.7. Secretarul general al oraşului va comunica prezenta hotărâre Instituţiei Prefectului Judeţului Iaşi în vederea exercitării controlului de legalitate, Primarului oraşului Târgu Frumos pentru ducere la îndeplinire, birourilor / compartimentelor interesate din cadrul Primăriei oraşului Târgu Frumos şi o va aduce la cunoştinţă publică prin afişare pe pagina de internet www.primariatgfrumos.ro şi prin publicare în Monitorul Oficial Local.                                                                                                          

Adoptată astăzi, 27.12.2022, în ședință de îndată.

         Președinte de ședință,                                                      Contrasemnează pentru legalitate,

              Consilier local,                                                                  Secretarul general al oraşului,
           Condurache Mihai                                                                  Valache Arghir - Gabriel
Prezenta hotărâre a fost adoptată cu un număr de 17  voturi „pentru”,  0  voturi „împotrivă” și 0 voturi „abțineri”, exprimate de un număr de 17  consilieri locali care au votat, dintr-un număr de 17 consilieri locali în funcție.

	DUPĂ SEMNĂTURA PREȘEDINTELUI DE ȘEDINȚĂ ȘI CEA A SECRETARULUI GENERAL AL ORAȘULUI

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL AL ORAȘULUI

TÂRGU FRUMOS NR. 165/27.12.2022

	Nr.

crt.
	OPERAȚIUNI EFECTUATE
	Data

ZZ/LL/AN
	Semnătura persoanei responsabile să efectueze procedura

	0
	1
	2
	3

	1
	Adoptarea hotărârii1)
	27/12/2022
	

	2
	Comunicarea către primarul orașului2)
	28/12/2022
	

	3
	Comunicarea către prefectul județului3)
	28/12/2022
	

	4
	Aducerea la cunoștință publică4+5)
	28/12/2022
	

	5
	Comunicarea, numai în cazul celei cu caracter individual4+5)
	   /    /
	

	6
	Hotărârea devine obligatorie6) sau produce efecte juridice7), după caz
	28/12/2022
	

	Extrase din Ordonanța de urgență a Guvernului nr. 57/2019 privind Codul administrativ:

1) art. 139 alin. (1): „În exercitarea atribuțiilor ce îi revin, consiliul local adoptă hotărâri, cu majoritate absolută sau simplă, după caz.”;
2) art. 197 alin. (2): „Hotărârile consiliului local se comunică primarului.”;
3) art. 197 alin. (1), adaptat: Secretarul general al comunei comunică hotărârile consiliului local al comunei prefectului în cel mult 10 zile lucrătoare de la data adoptării...;
4) art. 197 alin. (4): Hotărârile … se aduc la cunoștința publică și se comunică, în condițiile legii, prin grija secretarului general al comunei.;

5) art. 199 alin. (1): „Comunicarea hotărârilor …. cu caracter individual către persoanele cărora li se adresează se face în cel mult 5 zile de la data comunicării oficiale către prefect.”;
6) art. 198 alin. (1): „Hotărârile … cu caracter normativ devin obligatorii de la data aducerii lor la cunoștință publică.”;

7) art. 199 alin. (2): „Hotărârile … cu caracter individual produc efecte juridice de la data comunicării către persoanele cărora li se adresează.”

